Tilelli mi tesla imeslayen-nni teṭṭef-itt tergagit, tuɣal d tawreɣt, maca tqubel-itt s uzmumeg, teqbel ad texdem ayen i as-tenna. Imeslayen-nni tesla Tlelli ttzin kan deg wallaɣ-is, tettxemmim kan amek ara tqabel Asirem nettat ul-is ɣer daxel yeqber, yekfa deg-s usirem, teɛfes ɣef wul-is tules-as i usirem tadyant yeḍran d baba-s d tifrat i d-tufa yemma-s, yesteqsatt ɣef wayen yellan gar-asen tenna-as : « Ur yelli wayen i yellan gar-nneɣ ». Anecta tenna-as-t nnig wul-is, Asirem yettmuqul deg-s ur yumin ara imeslayen i yesla s ɣur-s. Nettat truḥ, netta yegzem-itt deg rray-is yeqbel ad yaɣ Kenza akken ad yessefreḥ imawlan-is xas lebɣi-s ur tyettaweḍ ara seg wass-nni. Tilelli iɣab later-is terwel ɣer xwal-is imi ula d nettat teẓra lebɣi-is ur tettaweḍ-it ara.